Korssøte

Korssøte (Gentiana cruciata) er en flerårig urt i søterotfamilien.

Den vokser i tuer, blir 10–40 cm høy og har ei pælerot som er 25 mm i diameter. Stenglene er opprette fra en grunnstilt bladrosett. Bladene er avlange til lansettformede og skinnende grønne. Blomstene er matt blå, 20–25 mm lange og trompetformede med fire kronfliker. De sitter i kvaster i de øvre bladhjørnene. Begeret er hinneaktig og ofte delt på den ene siden. Blomstringstida er juli–oktober.

Korssøte vokser i tørr eng, lier, kratt og åpen skog opp til 2000 moh. Arten er utbredt i Sør- og Mellom-Europa, Baltikum, Belarus, europeisk Russland, Vest-Sibir, Kasakhstan og Vest-Asia. 

Denne planten dyrkes ofte i hager.

Korssøte er den eneste europeiske arten i seksjon Cruciata i søterotslekta. Denne seksjonen har størst artsdiversitet på Tibetplatået.

Referanser

Eksterne lenker 
 

Søterotslekta
Planter formelt beskrevet i 1753
Planter formelt beskrevet av Carl von Linné
Stauder